ΚΑΝΟΝΙΣΜΟΣ (ΕΟΚ) αριθ. 2436/77 ΤΗΣ ΕΠΙΤΡΟΠΗΣ της 4ης Νοεμβρίου 1977 περί τροποποιήσεως του κανονισμού (ΕΟΚ) αριθ. 1822/77 "περί των λεπτομερειών εφαρμογής σχετικά με την είσπραξη της εισφοράς συνυπευθυνότητος που εφαρμόζεται στον τομέα του γάλακτος και των γαλακτοκομικών προϊόντων" Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί τέλους συνυπευθυνότητος και μέτρων που προορίζονται να διευρύνουν την αγορά στον τομέα του γάλακτος και των γαλακτοκομικών προϊόντων(1), και ιδίως το άρθρο 6, Εκτιμώντας: ότι οι διατάξεις του κανονισμού (ΕΟΚ) αριθ. 1822/27 της Επιτροπής της 5ης Αυγούστου 1977 περί των λεπτομερειών εφαρμογής σχετικά με την είσπραξη του τέλους συνυπευθυνότητος που εφαρμόζεται στον τομέα του γάλακτος και των γαλακτοκομικών προϊόντων (2) πρέπει να εξασφαλίζουν την εφαρμογή καθεστώτος όσο το δυνατόν ορθολογικού και αποτελεσματικού- ότι πρέπει, για το σκοπό αυτόν, προς αποφυγή περίπλοκης διαδικασίας διοικήσεως και ελέγχου, να λαμβάνονται υπόψη ειδικές συνθήκες που να οδηγούν σε διατυπώσεις και σε οικονομικά βάρη πολύ βαριά και δυσανάλογα με το τέλος συνυπευθυνότητος- ότι η εφαρμογή, από τις 16 Σεπτεμβρίου 1977, της εισφοράς συνυπευθυνότητος προκάλεσε ανυπέρβλητες δυσκολίες διοικήσεως, όσον αφορά την είσπραξη της εισφοράς στις περιοχές της Κοινότητος, όπου η μέση ποσότητα γάλακτος που παραδίδεται στα γαλακτοκομεία είναι λιγότερο από 10 χιλιόγραμμα ημερησίως και ανά παραγωγό- ότι πρέπει, ως εκ τούτου, να μη λαμβάνονται υπόψη οι ποσότητες αυτές γάλακτος για την εφαρμογή της εισφοράς- ότι οι περιοχές της Κοινότητος καθoρίζονται στο άρθρο 4 παράγραφος 3 περίπτωση α) της οδηγίας 72/280/ΕΟΚ του Συμβουλίου της 31ης Ιουλίου 1972 περί των στατιστικών ερευνών που πρόκειται να διενεργηθούν από τα Κράτη Μέλη, όσον αφορά το γάλα και τα γαλακτοκομικά προϊόντα (3), όπως τροποποιήθηκε από την οδηγία 73/358/ΕΟΚ (4)- ότι, εξ άλλου, προκειμένου να αποφευχθούν τα δυσανάλογα διοικητικά βάρη, αποδεικνύεται σκόπιμο να εξομοιωθεί προς τις περιπτώσεις που αναφέρονται στο άρθρο 4 παράγραφοι 1 και 2 του κανονισμού (ΕΟΚ) αριθ. 1822/77 η περίπτωση των γαλακτοκομείων που συλλέγουν περιορισμένη ποσότητα γάλακτος ημερησίως και παράγουν αποθέματα τυρού- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 1 του κανονισμού (ΕΟΚ) αριθ. 1822/77 συμπληρώνεται με την ακόλουθη παράγραφο: "4. Εξαιρούνται, εξ άλλου, της εισφοράς συνυπευθυνότητος οι ποσότητες γάλακτος που πωλήθηκαν από έναν παραγωγό σε μία επιχείρηση χρήσεως ή μεταποιήσεως γάλακτος, εγκατεστημένη σε περιοχή όπου, κατά τη διάρκεια του έτους 1976, η μέση ημερησία ποσότητα παραδοτέου γάλακτος από τον παραγωγό σε τέτοιες επιχειρήσεις ήταν κατώτερη από 10 χιλιόγραμμα ανά παραγωγό. Θεωρούνται ως περιοχές κατά την έννοια της προηγουμένης παραγράφου εκείνες που καθορίζονται κατά τη διαδικασία που προβλέπεται στο άρθρο 4 παράγραφος 3 περίπτωση α) της οδηγίας 70/280/ΕΟΚ. Οι περιοχές όπου εκπληρούται ο όρος που αναφέρεται στην πρώτη παράγραφο καθορίζονται κατά τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68." Άρθρο 2 Στο άρθρο 4 του κανονισμού (ΕΟΚ) αριθ. 1822/77 παρεμβάλλεται η ακόλουθη παράγραφος: "1α. Η εξουσιοδότηση που αναφέρεται στην παράγραφο 1 δύναται, κατόπιν αιτήσεώς τους, να χορηγηθεί επίσης στις επιχειρήσεις που παράγουν τυρούς, όπου η διάρκεια διυλίσεως είναι τουλάχιστον τρεις μήνες, και προσκομίζουν την απόδειξη ότι οι ποσότητες αγελαδινού γάλακτος που έχουν αγοράσει αυτές από τους παραγωγούς, κατά τη διάρκεια του έτους 1976, αντιπροσωπεύουν μέση ποσότητα ίση ή κατώτερη από 10 000 χιλιόγραμμα γάλακτος ημερησίως." Άρθρο 3 Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από της 16ης Σεπτεμβρίου 1977. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος. Έγινε στις Βρυξέλλες, στις 4 Νοεμβρίου 1977.

[Source: multi_eurlex | Tokens: 3712]